19/07/2019 | Administración LocalMunicipal
Sada
Secretaría
Bases da convocatoria para a provisión en propiedade polo sistema de oposición dunha praza de técnico de xestión (A2) correspondente á oferta de emprego público 2016

Polo Decreto desta Alcaldía núm.1335/2019, do 12 de xullo, aprobáronse as seguintes bases de convocatoria de selección de persoal: “BASES DA CONVOCATORIA PARA A PROVISIÓN EN PROPIEDADE POLO SISTEMA DE OPOSICIÓN DUNHA PRAZA DE TÉCNICO DE XESTIÓN CORRESPONDENTE Á OFERTA DE EMPREGO PÚBLICO 2016 PRIMEIRA.–OBXECTO DA CONVOCATORIA. É obxecto desta convocatoria a provisión en propiedade, polo sistema de oposición, dunha praza de funcionario de carreira da Escala de Administración Xeral, Subescala de xestión, pertencente ao Grupo A, subgrupo A2, vacante no Cadro de Persoal e incluída na Oferta de Emprego Público de 2016 (BOP núm.148, do 5-8-2016) adscrita aos Servizos Económicos municipais. SEGUNDA.–REQUISITOS DOS ASPIRANTES. Para participar no proceso selectivo os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español, sen prexuízo do disposto no artigo 57 do Texto refundido da Lei do Estatuto Básico do Empregado Público. b) Ter cumpridos dezaseis anos de idade e non exceder a idade máxima de xubilación forzosa. c) Estar en posesión do título de Diplomado Universitario, Enxeñeiro Técnico, Arquitecto Técnico ou Grao. A estes efectos, considerarase equivalente ao título de Diplomado Universitario ter superados tres cursos completos de Licenciatura, consonte á disposición adicional primeira do Real Decreto 1272/2003, do 10 de outubro. d) Non estar separado por expediente disciplinario do servizo de calquera Administración Pública ou de órganos constitucionais ou estatutarios das comunidades autónomas, nin acharse en inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario no que fora separado ou inhabilitado. No caso de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Posuír a capacidade funcional para o desempeño das correspondentes funcións. TERCEIRA.–PRESENTACIÓN DE INSTANCIAS.3.1.–As instancias solicitando tomar parte nas probas selectivas dirixiranse ao señor Alcalde e presentaranse no Rexistro Electrónico Xeral do Concello ou nalgún dos lugares previstos no artigo 16.4 da Lei 39/2015, de 1 de outubro, durante o prazo de vinte días naturais a partir do seguinte ao de publicación do anuncio da convocatoria no Boletín Oficial do Estado.3.2.–Nas instancias os aspirantes farán constar que reúnen todos e cada un dos requisitos esixidos na Base 2.ª, e achegarán inescusablemente os seguintes documentos: a) Fotocopia do Documento Nacional de Identidade, pasaporte ou documento que o substitúa noutros estados membros da Unión Europea. b) Xustificante de pago das taxas de participación. c) No seu caso, fotocopia do CELGA 4 ou titulación equivalente.3.3.–As taxas de participación no proceso selectivo son de vinte euros (20,00 euros), conforme á Ordenanza fiscal núm.6, e se ingresarán –indicando como concepto: “Taxas TXES-OEP 2016” e o DNI do aspirante– nunha das seguintes contas do Concello de Sada: ABANCA: ES24/2080/5161/8731/1000/5369 BANCO PASTOR: ES55/0238/8109/9606/6000/0173 As taxas só serán devoltas se o aspirante non é admitido ao proceso selectivo, é dicir, se resulta excluído definitivamente. A falta de pago das taxas de participación, dentro do prazo de presentación de instancias, determinará a exclusión do aspirante sen posibilidade de emenda.3.4.–A presentación da instancia para tomar parte no proceso selectivo supón a aceptación e acatamento de todas e cada unha das bases desta convocatoria, así como o consentimento do solicitante para o tratamento dos seus datos persoais coa finalidade de levar a cabo a selección, incluída a lista de reserva. Así mesmo, os solicitantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios e na páxina web do Concello para todo o relacionado co proceso selectivo. CUARTA.–ADMISIÓN DOS ASPIRANTES. Rematado o prazo de presentación de instancias, o Alcalde ditará resolución no prazo dun mes, que se publicará no Boletín Oficial da Provincia da Coruña, taboleiro de edictos do Concello e na web municipal, declarando aprobada a lista definitiva de admitidos, se non houbese ningún aspirante excluído, ou ben aprobando a lista provisional de admitidos e excluídos, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución para emenda de defectos, nos termos do art.68 da Lei 39/2015. Transcorrido o prazo de emenda de defectos, o Alcalde aprobará a lista definitiva de aspirantes admitidos e excluídos, que se publicará no Boletín Oficial da Provincia da Coruña, taboleiro de edictos do Concello e na web municipal. QUINTA.–TRIBUNAL CUALIFICADOR. A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos, que fixará tamén a data e a hora na que deberá constituírse o Tribunal e dar comezo as probas selectivas. O Tribunal cualificador estará composto por un Presidente, un Secretario (con voz e sen voto) e catro vogais con nivel de titulación igual ou superior á esixida para o acceso á praza. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. Os membros do tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da Lei 40/2015, de 1 de outubro. Os aspirantes poderán recusar aos membros do tribunal cando concorran as ditas circunstancias, consonte ao artigo 29 da mesma lei. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nestas bases, así como para dispoñer a incorporación de asesores especialistas para as probas que considere pertinentes, que serán nomeados e designados polo Presidente da Corporación, que se limitarán ao exercicio das súas especialidades técnicas en base as cales colaborarán co órgano de selección. A efectos de percepción de asistencias, o Tribunal terá a categoría segunda das sinaladas no Real Decreto 462/2002 do 24 de maio, sobre indemnizacións por razón do servizo. SEXTA.–DESENVOLVEMENTO DAS PROBAS SELECTIVAS.6.1.–As probas selectivas non poderán comezar ata transcorridos dous meses desde a data de publicación do extracto da convocatoria no Boletín Oficial do Estado. A orde de actuación dos aspirantes naqueles exercicios que non se podan realizar conxuntamente, será alfabético (A-Z). Comezadas as probas selectivas, a publicación dos anuncios referentes ás mesmas se fará no taboleiro de anuncios do Concello, sen prexuízo de que se poida dar información a través da web municipal. Os aspirantes, que deberán concorrer provistos do seu DNI e dos medios materiais adecuados e necesarios para a práctica dos exercicios, serán convocados en chamamento único, quedando excluídos da selección os que non comparezan, agás casos de forza maior debidamente xustificados e apreciados libremente polo Tribunal. Os exercicios celebraranse a porta pechada sen outra asistencia que a dos aspirantes, membros do Órgano de selección e os colaboradores designados por este. Dende o remate dun exercicio ata o comezo do seguinte deberán transcorrer polo menos 72 horas e un máximo de 45 días naturais. O Tribunal, polos medios que considere oportunos, velará polo mantemento do anonimato dos aspirantes na realización e corrección dos exercicios escritos.6.2.–Desenvolvemento da oposición.–A oposición constará de catro exercicios, todos eles obrigatorios e eliminatorios: Primeiro exercicio. –De carácter teórico, consistirá en desenvolver por escrito, no prazo máximo de unha hora e media, ata un máximo de 20 cuestións con resposta corta, relacionadas cos temas comprendidos no Anexo I desta convocatoria. Valorase neste exercicio: a corrección e rigor técnico das respostas, a capacidade de redacción e síntese. Segundo exercicio. –Consistirá en contestar por escrito, durante un período máximo de tres horas, tres temas, un da parte xeral e dous da parte específica do temario do Anexo I desta convocatoria. O tema da parte xeral será escollido polo opositor entre os dous temas que, desa parte, sexan extraídos a sorte. Os temas da parte específica que deberán ser contestados serán extraído a sorte. Non se valorará o exercicio daqueles opositores que deixen sen desenvolver algún dos temas. O exercicio será obxecto de lectura pública ante o tribunal por cada aspirante, no momento que determine o tribunal. Valorase neste exercicio: o volume e comprensión dos coñecementos, a claridade das ideas e a capacidade de expresión escrita( planificación, deseño e organización do contido; precisión, síntese e corrección no manexo da linguaxe) así como a forma de exposición oral (dicción, fluidez, volume, ritmo e emotividade). Terceiro exercicio. –Desenvolverase por escrito durante un período máximo de catro horas, e pode consistir na: 1. Redacción de un ou varios informes con proposta de resolución 2. Resolución do suposto ou supostos prácticos. Os cales determinará o tribunal inmediatamente antes do comezo do exercicio, relacionado coas funcións propias da Subescala e o contido do temario anexo. Para o desenvolvemento desta proba os aspirantes poderán facer uso dos textos lexislativos e máquinas de calcular non programables nin financeiras dos que acudan provistos, agás textos comentados, libros de formularios ou formatos dixitais. Valorarase a formación xeral, a correcta redacción, a capacidade de raciocinio e de análise, e a correcta aplicación dos coñecementos teóricos á resolución de problemas prácticos. Cuarto exercicio: consistirá na tradución sen dicionario dun texto facilitado polo Tribunal, do castelán ao galego, nun tempo máximo de trinta minutos. Quedarán exentos da realización desta proba os aspirantes que acrediten estar en posesión do CELGA 4 ou equivalente, consonte coa normativa sobre validación dos cursos da lingua galega. Este exercicio será cualificado de apto ou non apto. SÉTIMA.–CUALIFICACIÓN DOS EXERCICIOS. Cada un dos tres primeiros exercicios da oposición será cualificado de 0 a 10 puntos, sendo necesario para aprobar cada un deles e acceder ao seguinte obter unha puntuación mínima de 5 puntos. A cualificación de cada exercicio farase pública no taboleiro de anuncios do Concello no mesmo día en que se acorde. A puntuación e a orde de cualificación definitiva dos aspirantes virán determinadas pola suma das puntuacións obtidas nos tres primeiros exercicios da oposición polos aspirantes que acadaran a cualificación de apto no 4.º exercicio. En caso de empate prevalecerá a puntuación obtida en cada exercicio da oposición, sucesivamente e pola súa orde; de persistir o empate este resolverase por sorteo que se realizará en presenza dos interesados. OITAVA.–RELACIÓN DE APROBADOS.8.1.–Finalizadas as probas, o Tribunal fará pública a relación de aprobados por orde de puntuación e elevará dita relación, xunto coa acta da última sesión e a proposta de nomeamento, que terá carácter vinculante, á Presidencia da Corporación para que efectúe o correspondente nomeamento.8.2.–O Tribunal non poderá en ningún caso aprobar nin declarar que superou o proceso selectivo un número de aspirantes superior ao de prazas convocadas, polo que se declarará aprobado ao aspirante que obtivera a maior puntuación. Na acta da última sesión incluirase unha relación dos aspirantes que, tendo superado todos os exercicios da oposición, non fosen propostos inicialmente para o seu nomeamento, co fin de poder ser nomeados en caso de renuncia do nomeado ou imposibilidade de nomeamento. NOVENA.–PRESENTACIÓN DE DOCUMENTOS. O aspirante seleccionado deberá presentar a documentación acreditativa dos requisitos esixidos na Base 2.ª no prazo de VINTE días naturais a contar desde o seguinte ao de publicación da relación de aprobados. Quen tivera a condición de funcionario público estará exento de xustificar as condicións e requisitos xa acreditados para obter o seu anterior nomeamento, debendo só presentar certificación da Administración Pública da que dependa acreditando tal condición e demais circunstancias que consten no seu expediente persoal. Se dentro do prazo indicado, e salvo causa de forza maior, o aspirante proposto non presentara a documentación, ou non reunira os requisitos esixidos, non poderá ser nomeado e quedarán anuladas todas as súas actuacións, sen prexuízo das responsabilidades en que puidera incorrer por falsidade. DÉCIMA.–NOMEAMENTO E TOMA DE POSESIÓN. Presentada correctamente a documentación á que se refire a Base 9.ª, a Alcaldía efectuará, conforme á proposta do Tribunal, o nomeamento como funcionario de carreira do aspirante proposto, no que se expresará a obriga do nomeado de dar cumprimento dentro do prazo posesorio ao disposto no artigo 10 da Lei 53/1984, de 26 de decembro, sobre incompatibilidades, cando proceda. A resolución de nomeamento publicarase no Boletín Oficial da Provincia. O aspirante nomeado deberá tomar posesión no prazo de un mes a contar desde o seguinte ao de notificación do nomeamento, previa prestación de xuramento ou promesa conforme dispón o Real Decreto 707/1979, de 5 de abril. Os que sen causa xustificada non tomen posesión no prazo sinalado, quedarán en situación de cesantes, con perda de todos os dereitos derivados da convocatoria e do nomeamento conferido. DÉCIMO PRIMEIRA.–NORMAS FINAIS. O Tribunal queda facultado para a interpretación destas Bases así como para resolver cantas dúbidas e incidencias presente a súa aplicación, a cuxo efecto poderá adoptar os acordos necesarios para a boa orde do proceso selectivo. Esta convocatoria e cantos actos administrativos se deriven da mesma e da actuación do Tribunal, poderán ser impugnados polos interesados nos casos e na forma establecidos na Lei 39/2015 do Procedemento Administrativo Común das Administracións Públicas e normas concordantes. ANEXO I TEMARIO Parte xeral 1. A Constitución Española de 1978. Estrutura e principios xerais. A constitucionalización do principio de estabilidade orzamentaria. A reforma constitucional.2. A Organización territorial do Estado: principios xerais. As Comunidades Autónomas. A Administración Local.3. A Unión Europea. Institucións da Unión Europea. O dereito da Unión Europea: tratados e dereito derivado.4. O réxime local: significado e evolución histórica. A Administración local na Constitución e nos Estatutos de Autonomía. O principio de autonomía local: significado, contido e límites.5. O municipio. Concepto e elementos. As competencias municipais. Os servizos mínimos.6. A organización municipal. O réxime ordinario do municipio: órganos necesarios e complementarios. O concejo abierto. Especialidades do réxime orgánico-funcional nos municipios de gran poboación.7. Réxime de sesións dos órganos de goberno local: Convocatoria, desenvolvemento e adopción de acordos. As actas.8. O sistema electoral local. Elección de los concelleiros e alcaldes. Elección dos deputados provinciais e presidentes de deputacións provinciais. O estatuto dos membros electivos das corporacións Locais Os concelleiros non adscritos. Os grupos políticos.9. O acto administrativo (I): requisitos, eficacia e invalidez.10. O acto administrativo (II): revisión de oficio. Recursos administrativos.11. O procedemento administrativo común (I): garantías do procedemento. Iniciación, ordenación, instrución e finalización 12. O procedemento administrativo común (II): Tramitación simplificada. Execución.13. A responsabilidade da Administración pública: caracteres. Os presupostos da responsabilidade. Danos resarcibles. A acción de responsabilidade. Especialidades do procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas.14. A Xurisdición contencioso-administrativa(I). Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Causas de inadmisibilidade.15. A xurisdición contencioso-administrativa (II) O procedemento en primeira ou única instancia. Medidas cautelares. A sentenza: Recursos contra sentenzas. A execución da sentenza. Procedementos especiais.16. O persoal ao servizo das Entidades locais: Clases e réxime xurídico. Os instrumentos de organización do persoal: cadros e relacións de postos de traballo. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. O acceso aos empregos locais: sistemas de selección e provisión.17. O contrato de traballo. Elementos. Contido. Modalidades do contrato de traballo. Extinción 18. Contratos do sector público (I) obxecto e ámbito de aplicación da Ley de Contratos del Sector Público. Tipos de contratos del sector público. Contratos suxeitos a regulación harmonizada. Contratos administrativos y contratos privados. Disposicións xerais sobre la contratación del sector público: racionalidade e consistencia, liberdade de pactos e contido mínimo do contrato, perfección e forma del contrato, réxime de invalidez, recurso especial en materia de contratación.19. Contratos do sector público (II) Preparación de los contratos: expediente de contratación. Pregos de cláusulas administrativas e de prescricións técnicas. obxecto, prezo e valor estimado.20. Contratos do sector público (III) A adxudicación dos contratos. Anuncio de licitación. Prazos de presentación de solicitudes. Proposicións dos interesados. Criterios de adxudicación. Resolución e Formalización. Especial referencia ao procedemento aberto simplificado e simplificado sumario.21. Contratos do sector Público (IV) execución dos contratos. Modificación dos contratos. Suspensión e extinción dos contratos. Cesión dos contratos e subcontratación.22. Contratos do sector público (V) Competencia e normas específicas de contratación pública nas entidades locais. Regulación dos contratos menores. Especial referencia ás interpretacións dos órganos consultivos.23. Contratos do sector público (VI) O contrato de obras. actuacións preparatorias do contrato de obras. execución do contrato de obras. Modificación do contrato. Cumprimento e resolución.24. Contratos do sector público (VII) O contrato de concesión de obras. Actuacións preparatorias do contrato de concesión de obras. Efectos, cumprimento e extinción das concesións. Construción das obras obxecto de concesión. Dereitos e obrigas do concesionario e prerrogativas da Administración concedente. Extinción das concesións.25. Contratos do sector público (VIII) O contrato de concesión de servizos. actuacións preparatorias do contrato de concesión de servizos. Efectos, cumprimento e extinción do contrato de concesión de servizos. execución e modificación do contrato. Cumprimento e resolución.26. Contratos do sector público (IX) O contrato de subministro e o contrato de servizos. Execución. Cumprimento. Extinción. Regulación de determinados contratos de subministro. Especialidades do contrato de elaboración de proxectos de obra.27. Os servizos públicos nas entidades locais. Formas de xestión. A iniciativa pública económica das entidades locais.28. As subvenciones públicas. Procedementos de concesión e xestión das subvencións. Xustificación das subvenciones. Reintegro de subvenciones.29. Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común.30. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Referencia ás singularidades procedimentais.31. Bases do réxime do solo. O réxime de valoracións do solo. O planeamento urbanístico. Clases de plans. Natureza xurídica dos instrumentos de planeamento. A execución do planeamento urbanístico. Os diferentes sistemas de execución dos plans.32. A administración electrónica. Réxime xurídico da administración electrónica. Xestión electrónica de procedementos administrativos. O acceso electrónico dos cidadáns aos servizos públicos. Identificación e autenticación. Rexistros, comunicacións e notificacións electrónicas.33. A transparencia e o acceso á información na administración pública. Parte especial 1. O orzamento xeral das entidades locais: concepto e contido. Especial referencia ás bases de execución do orzamento. A elaboración e aprobación do orzamento xeral. La prórroga orzamentaria.2. A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiamento e tramitación. A execución do orzamento de gastos: as súas fases. Os pagos a xustificar. Os anticipos de caixa fixa.3. A liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análise do remanente de tesourería para gastos con financiamento afectado e do remanente de tesourería para gastos xerais.4. Os proxectos de gasto. Os gastos con financiamento afectado. As desviacións de financiamento: concepto, cálculo e incidencia nas magnitudes resultantes da liquidación.5. O sistema de contabilidade da Administración Local: principios, competencias e finalidade da contabilidade. As instrucións de contabilidade: especial referencia ao modelo normal. Documentos contables e libro de contabilidade.6. A conta xeral das entidades locais: contido, formación, aprobación e rendición. Outra información a subministrar ao Pleno, a os órganos de xestión, a os órganos de control interno e a outras Administracións públicas.7. Estabilidade orzamentaria e sustentabilidade financeira. Principios xerais. Obxectivos de estabilidade orzamentaria, de débeda pública e da regra de gasto para as corporacións locais: establecemento e consecuencias asociadas ao ssu incumprimento. Os plans económico-financeiros: contido, tramitación e seguimento. Plans de axuste e de saneamento financeiro. Subministro de información financeira das entidades locais.8. A utilización do remanente de tesourería para gastos xerais. Inversións financeiramente sostibles.9. Obrigas de subministro de información previstas na Ley Orgánica 2/2012, de 27 de abril, de Estabilidad Presupuestaria y Sostenibilidad Financiera.10. A tesourería das entidades locais. Réxime xurídico. O principio de unidade de caixa. Funcións da tesourería. Organización. Situación dos fondos: a caixa e as contas bancarias. A realización de pagos: prelación, procedementos e medios de pago. O cumprimento do prazo nos pagos: o período medio de pago. O estado de conciliación.11. O control interno da actividade económico-financeira das Entidades locais e os seus Entes dependentes. A función interventora: Ámbito subxectivo, ámbito obxectivo e modalidades. Especial referencia aos reparos.12. O control externo da actividade económico-financeira do sector público local. A fiscalización das entidades locais polo Tribunal de Cuentas e os órganos de control externo das Comunidades Autónomas. As relacións do Tribunal de Cuentas e os órganos de control externo das Comunidades Autónomas. A xurisdición contable: procedementos.13. Os recursos das facendas locais. Os tributos locais: principios. A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios.14. A xestión, inspección e recadación dos recursos das facendas locais. a revisión en vía administrativa dos actos de xestión tributaria ditados polas entidades locais, en municipios de réxime común e de gran poboación. A xestión e recadación de recursos por conta de outros entes públicos.15. O imposto sobre bens inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cota, devindicación e período impositivo. Xestión catastral. Xestión tributaria. Inspección catastral.16. O imposto sobre actividades económicas. Natureza. Feito impoñible. Suxeito pasivo. Exencións. Cota: as tarefas. Devindicación e período impositivo. Xestión censual e xestión tributaria. O recargo provincial. O imposto sobre construcións, instalacións y obras.17. O imposto sobre vehículos de tracción mecánica. O imposto sobre o incremento de valor dos terreos de natureza urbana.18. Taxas e prezos públicos. Principais diferencias. As contribucións especiais: anticipo e aprazamento de cotas e colaboración cidadá. 19. O crédito local. Clases de operacións de crédito. Natureza xurídica dos contratos: tramitación. As operacións de crédito a longo prazo: finalidade e duración, competencia, límites e requisitos para a concertación das operacións. As operacións de crédito a corto prazo: requisitos e condicións. A concesión de avais polas entidades locais.20. Os principios constitucionais do dereito financeiro. Principios relativos aos ingresos públicos: legalidade e reserva de lei, xeneralidade, capacidade económica, igualdade, progresividade e non confiscatoriedade. Principios relativos ao gasto público: legalidade e equidade, eficacia, eficiencia e economía na programación e execución do gasto público.21. A relación xurídica tributaria: concepto e elementos. Feito impoñible. Devindicación. Exencións. Suxeito activo. Suxeitos pasivos. Responsables. A solidariedade: extensión e efectos. O domicilio fiscal. A representación. A transmisión da débeda.22. A base impoñible. Métodos de determinación. A base liquidable. O tipo de gravame: concepto e clases. A cota tributaria. A débeda tributaria: contido.23. A xestión tributaria: delimitación e ámbito. O procedemento de xestión tributaria. A liquidación dos tributos. A declaración tributaria. Os actos de liquidación: clases e réxime xurídico. A consulta tributaria. A proba nos procedementos de xestión tributaria. A Agencia Estatal de Administración Tributaria.24. A extinción da obriga tributaria. O pago: requisitos, medios de pago e efectos do pago. A imputación de pagos. Consecuencias da falta de pago e consignación. Outras formas de extinción: a prescrición, a compensación, a condonación e a insolvencia.25. A recadación dos tributos. Órganos de recadación. O procedemento de recadación no período voluntario. O procedemento de recadación en vía de apremio: iniciación, títulos para la execución e providencia de apremio. Aprazamento e fraccionamento do pago.26. Desenvolvemento do procedemento de apremio. O embargo de bens. Alleamento. Aplicación e imputación da suma obtida. Adxudicación de bens ao Estado. Terminación do procedemento Impugnación do procedemento.27. Seguridade Social. Cotización e recadación. Acción protectora. Prestacións”. O que se publica para xeral coñecemento. Sada, 15 de xullo de 2019. O alcalde Óscar Benito Portela Fernández